stanford-oval/wikipedia huggingface dataset:
נבחרת הפיליפינים בכדורסל

| --- | --- |
הפיליפינים
 מידע כללי
 התאחדות:  התאחדות הכדורסל של הפיליפינים
 הצטרפות:  1936
 השתייכות:  פיב"א אסיה
 דירוג פיב"א (10 באוגוסט 2024):  34       ‎+4‏
  - ניקוד פיב"א:  378.8
 מאמן:  ינג גויאו
 www.sbp.ph
 
 משחק בינלאומי ראשון
 הפיליפינים הפיליפינים 26 - 8 סין הרפובליקה העממית של סין מנילה, הפיליפינים; 7 בפברואר 1913
 הניצחון הכי גדול
 הפיליפינים הפיליפינים 183 - 40 צפון תימן צפון תימן ניו דלהי, הודו; 22 בנובמבר 1982
 ההפסד הכי גדול
 הפיליפינים הפיליפינים 53 - 121 ארצות הברית ארצות הברית מלבורן, אוסטרליה; 26 בנובמבר 1956
 אליפות העולם בכדורסל
 הופעות:  6 (הראשונה ב-1954)
 ההישג הטוב:  ארד: 1954
 המשחקים האולימפיים
 הופעות:  7 (הראשונה ב-1936)
 ההישג הטוב:  מקום חמישי (1936)
 אליפות אסיה בכדורסל
 הופעות:  28 (הראשונה ב-1960)
 ההישג הטוב:  זהב: 1960, 1963, 1967, 1973, 1985   כסף: 1965, 1971, 2013, 2015  ארד: 1969
 
נבחרת הפיליפינים בכדורסל היא נבחרת הכדורסל הלאומית של הפיליפינים. הנבחרת מנוהלת על ידי התאחדות הכדורסל של הפיליפינים. הדירוג הנוכחי של נבחרת הפיליפינים ברשימת הדירוג של פיב"א לנבחרות גברים, הוא המקום ה-34 בעולם, נכון ל-10 באוגוסט 2024, עלייה של 4 מקומות לעומת דירוג קודם.
נבחרת הפיליפינים נחשבה לאחת הנבחרות החזקות ביותר באסיה עד אמצע שנות ה-80 של המאה ה-20 והיא הנבחרת האסיאתית היחידה שזכתה במדליה כלשהי באליפות העולם בכדורסל. היא עשתה זאת בשנת 1954 כשסיימה במקום השלישי.
הנבחרת רשמה גם את הישג השיא של נבחרת אסיאתית במשחקים האולימפיים כאשר סיימה במקום החמישי במשחקים שנערכו בשנת 1936.
כמו כן זכתה הנבחרת 5 פעמים באליפות אסיה בכדורסל בשנים 1960, 1963, 1967, 1973 ו-1985.
בשנות התשעים של המאה ה-20 ובעשור הראשון של המאה ה-21, איבדה הנבחרת את מעמדה כנבחרת מובילה באסיה ובשנת 2001 אף לא העפילה לאליפות אסיה בכדורסל לאחר 20 הופעות רצופות עקב השעיה. בשנת 2003 העפילה הנבחרת לאליפות אך סיימה במקום ה-15, הנמוך בתולדותיה ובשנת 2005 שוב הושעתה הנבחרת מהאליפות.
אולם לאחרונה שוב חל שיפור ביכולתה של הנבחרת והיא העפילה לגביע העולם בכדורסל 2014 שנערך בספרד. במסגרת ההכנות לטורניר אוזרח שחקנה של ניו ג'רזי נטס אנדריי בלאץ'.
הכדורסל זוכה לפופולריות גדולה בפיליפינים, וזאת למרות היותם של הפיליפינים נמוכי קומה. בהתאם לכך גם הנבחרת זוכה להתענינות רבה ולאוהדים רבים המלווים אותה בטורנירים השונים.
כל אליפויות העולם בכדורסל

| אליפות העולם בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
ארגנטינה 1950: לא נרשמה
| ברזיל 1954 | מקום שלישי | 9 | 6 | 3 |
| צ'ילה 1959 | מקום שמיני | 6 | 4 | 2 |
ברזיל 1963: הושעתה
אורוגוואי 1967: לא העפילה
יוגוסלביה 1970: לא העפילה
| פרגוואי 1974 | מקום 13 | 7 | 2 | 5 |
| הפיליפינים 1978 | מקום שמיני | 8 | 0 | 8 |
קולומביה 1982: לא העפילה
ספרד 1986: העפילה אך פרשה
ארגנטינה 1990: לא העפילה
קנדה 1994: לא העפילה
יוון 1998: לא העפילה
ארצות הברית 2002: לא העפילה
יפן 2006: הושעתה
טורקיה 2010: לא העפילה
| ספרד 2014 | מקום 21 | 5 | 1 | 4 |
| הרפובליקה העממית של סין 2019 | מקום 32 | 5 | 0 | 5 |
| הפיליפיניםיפןאינדונזיה 2023 | מקום 24 | 5 | 1 | 4 |
קטר (מדינה) 2027: 
| סך הכל | 7 הופעות | 45 | 14 | 31 |
כל המשחקים האולימפיים

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
| גרמניה הנאצית 1936 | מקום חמישי | 5 | 4 | 1 |
| בריטניה 1948 | מקום 12 | 8 | 4 | 4 |
| פינלנד 1952 | מקום תשיעי | 5 | 3 | 2 |
| אוסטרליה 1956 | מקום שביעי | 8 | 4 | 4 |
| איטליה 1960 | מקום 11 | 8 | 4 | 4 |
יפן 1964: לא העפילה
| מקסיקו 1968 | מקום 13 | 9 | 3 | 6 |
| גרמניה המערבית 1972 | מקום 13 | 9 | 3 | 6 |
קנדה 1976: לא העפילה
ברית המועצות 1980: לא נרשמה
ארצות הברית 1984: לא העפילה
קוריאה הדרומית 1988: לא העפילה
ספרד 1992: לא העפילה
ארצות הברית 1996: לא העפילה
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
בריטניה 2012: לא העפילה
ברזיל 2016: לא העפילה
יפן 2020: לא העפילה
צרפת 2024: לא העפילה
ארצות הברית 2028: 
| סך הכל | 7 הופעות | 52 | 25 | 27 |
כל אליפויות אסיה בכדורסל

| אליפות אסיה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| הפיליפינים 1960 | מקום ראשון | 9 | 9 | 0 |
| טאיוואן 1963 | מקום ראשון | 11 | 9 | 2 |
| מלזיה 1965 | מקום שני | 9 | 8 | 1 |
| קוריאה הדרומית 1967 | מקום ראשון | 9 | 9 | 0 |
| תאילנד 1969 | מקום שלישי | 8 | 6 | 2 |
| יפן 1971 | מקום שני | 8 | 7 | 1 |
| הפיליפינים 1973 | מקום ראשון | 10 | 10 | 0 |
| תאילנד 1975 | מקום חמישי | 9 | 5 | 4 |
| מלזיה 1977 | מקום חמישי | 9 | 4 | 5 |
| יפן 1979 | מקום רביעי | 7 | 4 | 3 |
| הודו 1981 | מקום רביעי | 7 | 4 | 3 |
| הונג קונג 1983 | מקום תשיעי | 5 | 3 | 2 |
| מלזיה 1985 | מקום ראשון | 6 | 6 | 0 |
| תאילנד 1987 | מקום רביעי | 7 | 4 | 3 |
| הרפובליקה העממית של סין 1989 | מקום שמיני | 7 | 2 | 5 |
| יפן 1991 | מקום שביעי | 9 | 5 | 4 |
| אינדונזיה 1993 | מקום 11 | 6 | 3 | 3 |
| קוריאה הדרומית 1995 | מקום 12 | 7 | 2 | 5 |
| ערב הסעודית 1997 | מקום תשיעי | 6 | 3 | 3 |
| יפן 1999 | מקום 11 | 6 | 2 | 4 |
הרפובליקה העממית של סין 2001: הושעתה על ידי פיב"א
| הרפובליקה העממית של סין 2003 | מקום 15 | 7 | 2 | 5 |
קטר (מדינה) 2005: הושעתה על ידי פיב"א
| יפן 2007 | מקום תשיעי | 7 | 5 | 2 |
| הרפובליקה העממית של סין 2009 | מקום שמיני | 9 | 4 | 5 |
| הרפובליקה העממית של סין 2011 | מקום רביעי | 9 | 6 | 3 |
| הפיליפינים 2013 | מקום שני | 9 | 7 | 2 |
| הרפובליקה העממית של סין 2015 | מקום שני | 9 | 7 | 2 |
| לבנון 2017 | מקום שביעי | 6 | 4 | 2 |
| אינדונזיה 2022 | מקום תשיעי | 4 | 1 | 3 |
| ערב הסעודית 2025 | העפילה |  |  |  |
| סך הכל | 28 הופעות | 215 | 141 | 74 |
הערות שוליים

↑  דירוג לנבחרות לאומיות גברים באתר פיב"א
↑  יהונתן אליהו‏, גודל הציפייה: סיפורה של נבחרת הפיליפינים בכדורסל, באתר וואלה, 29 באוגוסט 2014
גליל ACE

| --- | --- |

 מידע כללי
 סוג:  רובה סער
 נגזרות:  גליל צלפים משופר, רובה צלפים ACE
 תכנון:  ישראל תעשיות נשק לישראל
 מדינה מייצרת:  ישראל ישראל
 יצרן:  אינדומיל, FAMAE, SIA FORT, Z111 Factory 
 תקופת השימוש:  2008–הווה (כ־16 שנים)
 מלחמות:  מלחמת האזרחים בקולומביה מלחמת הסמים במקסיקו
 מחיר ליחידה:  כ-2,000 דולר
 מידע טכני
 קליבר:  מוצע במספר קליברים: 5.56x45 מ"מ נאט"ו  7.62x39 מ"מ מזרחי  7.62x51 מ"מ נאט"ו
 פעולה:  גז, בריח מסתובב
 הזנה:  מחסנית
 כוונות:  ברזל, ניתן להרכיב על גבי מסילת הפיקטיני כוונות שונות
 אורך כולל:  תלוי בדגם
 אורך קנה:  תלוי בדגם, בין 219 מ"מ ל-508 מ"מ
 משקל ריק:  בין 3 ל-3.5 ק"ג בדגמי ACE 21,22,23,31,32 (כ-3.7 ק"ג בדגמי ACE 52,53)
 קצב אש:  650–700 כדורים לדקה
 מהירות לוע:  600–915 מטר לשנייה (תלוי בקליבר ואורך הקנה)
 טווח אפקטיבי:  300–500 מטר
 דיוק:  בין 1.75 ל-0.8 דקת קשת (ראו #דיוק)
 
גליל ACE הוא רובה סער ישראלי שתוכנן ומיוצר על ידי תעשיות נשק לישראל (IWI). הגליל ACE הוא למעשה גרסה מודרנית של רובה הסער הוותיק גליל שעבר שיפורים ושדרוגים מקיפים. הגליל ACE משלב בין האמינות והעמידות של הגליל, המבוסס על משפחת רובי הקלשניקוב, לארגונומיה וחומרים פולימרים מתקדמים של רובי סער מערביים מודרניים, על מנת לייצר רובה סער מודרני, קל, מדויק, נוח אמין ועמיד.
הגליל ACE מוצע במספר קליברים ומספר ארכי קנה וניתן להתקין עליו מגוון כוונות ועזרים טקטיים. משקלו נע בין 3 ל-3.7 ק"ג כתלות בקליבר ואורך הקנה.
הגליל ACE נמכר בהצלחה למספר מדינות ברחבי העולם בהן קולומביה, צ'ילה, אוקראינה ועוד. הרובה מוצע למכירה גם לאזרחים, כולל בארצות הברית. הגליל ACE פופולרי באופן יחסי במדינות עולם שלישי שמעבירות את הצבא תהליך של מודרניזציה כי ברוב המדינות הנשק הנפוץ היה ה-AK-47 ובאותן מדינות היו מפעלים ליצור מחסניות של AK-47 ומפעלים ליצור כדורים בקוטר 39×7.62 מ"מ. ועם הגעת הגליל ACE המדינות הללו לא היו צריכות להעביר את המפעלים שלהן הסבה לקוטר כדור ומחסנית שונה.
מבנה והנדסה > הפחתת משקל

רובה הגליל המקורי שקל בסביבות 4.35 ק"ג (המשקל המדויק משתנה בהתאם לדגם), דבר שהיה אחד מחסרונותיו העיקריים וספג ביקורת מצד צה"ל שהשתמש ברובה בשנים 1974–1993 כנשק האישי הסטנדרטי של לוחמי יחידות השדה ובפרט חיל הרגלים. הגליל המקורי היה כבד מפני שהתעשייה הצבאית בנתה את הגליל מיציקת פלדה מוצקה כדי להגדיל את עמידות הנשק.
אחד השינויים המרכזיים שעשתה תעשיות נשק לישראל (IWI) בגליל ACE היא הפחתת המשקל באופן משמעותי. בדגמים הקצרים הרובה שוקל כ-3 ק"ג ואילו בדגמים בקליבר 7.62x51 מ"מ נאט"ו הרובה שוקל כ-3.7 ק"ג. חברת IWI תכננה מחדש את הפעולה ומנגנון הירי, ושילבה פלדה עם פולימר (חומר חזק וקל בהרבה מפלדה) במבנהו, דבר שהפך אותו לקל באופן ניכר ממנגנון הפעולה מפלדה של הגליל המקורי.
מבנה והנדסה > פעולה

מנגנון הפעולה של הגליל ACE מבוסס על מנגנון הפעולה של הגליל המקורי עם שיפורים שנועדו להגדיל את הדיוק ולהקל על המשקל. הגליל ACE מסוגל לבצע הן ירי חצי-אוטומטי והן ירי אוטומטי מלא. הבריח הוא בריח מסתובב שנדרך מחדש על ידי גזים הנפלטים בעת הירי במנגנון שנקרא "בוכנה ארוכת-פעימה".
הרובה משתמש בפעולת בוכנה ארוכת-פעימה לדריכה מחדש. פעולה זו קיימת גם ברובים כגון M1 גאראנד, AK-47, בגליל המקורי ובתבור. פעולת דריכה זו פשוטה ואמינה יותר, אך פוגעת בדיוק הרובה.
צינורית הגז, שמפנה את גזי הפליטה כתוצאה מיזימת אבק השרפה שבתרמיל הכדור לדריכה מחדש של הבריח, ממוקמת ברובה באופן שונה מה-AK-47 כדי למנוע חסימת גז שתגרום לרעידות בקנה ולפגיעה בדיוק הרובה.
כדי להגדיל את אמינות הגליל, בייחוד בתנאי מדבר רויים חול ואבק, מנגנון הפעולה של הגליל ACE כולל אטימה באמצעות מסך הניתן להחלקה הצידה, ובכך הוא מוגן מצבירת עפר, חול ואבק.
מבנה והנדסה > מעצה, מתפסים וקת

המעצה, המתפסים והקת של הגליל ACE תוכננו מחדש, תוך שימוש בחומרים פולימריים על מנת לשפר את הארגונומיה של הרובה ואת נוחות המשתמש. הקת של הגליל ACE היא קת טלסקופית בת 6 מצבים (כלומר: אפשר לשלוט באורך שלה באמצעות "פתיחה" של מוט טלסקופי מתקפל), המבוססת על הקת של רובה ה-M4 קרבין. הקת גם כוללת אפשרות להוספת תמוכת לחי מתכוונת. עם זאת, קת מתקפלת בסגנון הגליל המקורי מוצעת אף היא.
על מתפסי הרובה מותקנות מסילות פיקטיני מדגם MIL-STD-1913 בכל 4 הצדדים, על מנת לאפשר התקנה מהירה של מגוון עזרים טקטיים בהם כוונות, כוונת טלסקופית, אופטיקה, אמצעי ראיית לילה, ציין לייזר, ידית הסתערות ועוד.
עם הרובה מגיע חלק שניתן להרכיב על הקת על מנת להגביה לגובה המסילה במקרה של הוספת אופטיקה לנשק.
שיפורים ארגונומיים נוספים כוללים אמבידקסטריות כגון נצרה ותפס מחסנית שניתנים לתפעול בשתי הידיים, לפי העדפת היורה.
מבנה והנדסה > הדק

כדי להגביר את הדיוק באופן ניכר, הגליל ACE משתמש בהדק של הגליל צלפים, במקום זה של הגליל הרגיל. זהו הדק דו-שלבי. על פי כתב העת American Rifleman ההדק החדש הוא "נקי וחלק עם כוח של 21.4 ניוטון".
מבנה והנדסה > קנה

הקנה של הגליל ACE מוצע במספר קליברים ואורכים. כל הקנים מצופים בכרום להארכת חיי הקנה ומחושלים בשיטת "cold hammer-forged". מעלה הסלילים בקנה הוא 1:7", כלומר: פיתול אחד כל 7 אינץ'.
מבנה והנדסה > דיוק

לפי כתב העת American Rifleman רובה הגליל ACE מדויק יחסית לרובי סער ובפרט עולה בדיוקו על רובים ממשפחת הקלשניקוב (כגון ה-AK-47,‏ AK-74 ו-AKM) אליה הוא שייך. במבחן דיוק שנעשה במטווח לטווח 100 יארד (91 מטרים), המקבץ הטוב ביותר של הגליל ACE היה 0.83 אינץ' עבור 5 יריות, שקול לדיוק של 0.793 דקת קשת, ואילו המקבץ הממוצע בירי קבוצות של 5 כדורים היה 0.98 אינץ', דיוק השקול ל-0.936 דקת קשת. הירי נעשה בקליבר 7.62x39 מ"מ מזרחי וקנה באורך 16 אינץ' (410 מילימטרים) עם כוונת טלסקופית ותחמושת קליעה. עם תחמושת צבאית רגילה ואחרי ירי של 700 כדורים גודל המקבץ הממוצע היה 1.83 אינץ', דבר השקול לדיוק של 1.75 דקת קשת.
דגמים

הגליל ACE מוצע ב-3 קליברים ובכל קליבר במספר אורכי קנה:
| דגם | קליבר | אורך קנה | אורך פתוח | אורך מקופל | משקל | מהירות לוע | טווח | קצב ירי |
| --- | --- | --- | --- | --- | --- | --- | --- | --- |
| ACE 21 | 5.56x45 מ"מ נאט"ו | 215 מ"מ | 730 מ"מ | 650 מ"מ | 2.95 ק"ג | 710 מ"ש | 300 מטר | 700 rpm |
| ACE 21 N | 5.56x45 מ"מ נאט"ו | 215 מ"מ | 730 מ"מ | 650 מ"מ | 3.19 ק"ג | 710 מ"ש | 300 מטר | 700 rpm |
| ACE 22 | 5.56x45 מ"מ נאט"ו | 332 מ"מ | 847 מ"מ | 767 מ"מ | 3.25 ק"ג | 850 מ"ש |  ? | 700 rpm |
| ACE 22 N | 5.56x45 מ"מ נאט"ו | 332 מ"מ | 867 מ"מ | 767 מ"מ | 3.35 ק"ג | 850 מ"ש |  ? | 700 rpm |
| ACE 23 | 5.56x45 מ"מ נאט"ו | 406 מ"מ | 975 מ"מ | 895 מ"מ | 3.4 ק"ג | 915 מ"ש | 500 מטר | 700 rpm |
| ACE 23 N | 5.56x45 מ"מ נאט"ו | 406 מ"מ | 995 מ"מ | 895 מ"מ | 3.45 ק"ג | 915 מ"ש | 500 מטר | 700 rpm |
| ACE 31 | 7.62x39 מ"מ מזרחי | 215 מ"מ | 730 מ"מ | 650 מ"מ | 3.05 ק"ג | 850 מ"ש |  ? | 700 rpm |
| ACE 32 | 7.62x39 מ"מ מזרחי | 406 מ"מ | 895 מ"מ | 815 מ"מ | 3.4 ק"ג | 915 מ"ש |  ? | 700 rpm |
| ACE 52 | 7.62x51 מ"מ נאט"ו | 406 מ"מ | 935 מ"מ | 855 מ"מ | 3.65 ק"ג | 800 מ"ש |  ? | 650 rpm |
| ACE 52 L | 7.62x51 מ"מ נאט"ו | 457 מ"מ | 922 מ"מ | 912 מ"מ | 3.71 ק"ג | 830 מ"מ |  ? | 650 rpm |
| ACE 53 | 7.62x51 מ"מ נאט"ו | 508 מ"מ | 1043 מ"מ | 963 מ"מ | 3.85 ק"ג | 860 מ"ש |  ? | 650 rpm |
גליל ACE 22N
גליל ACE 31
גליל ACE 52
גליל ACE 52 עם כוונת מפרולייט
משתמשים

קולומביה קולומביה: הנשק האישי הסטנדרטי של צבא קולומביה ומשטרת קולומביה
צ'ילה צ'ילה: הנשק האישי הסטנדרטי של צבא צ'ילה
פרגוואי פרגוואי: בשימוש בכוחות המיוחדים של המשטרה הלאומית של פרגוואי.
פרו פרו: מתכננת פרו לייצר את ה-ACE תחת רישיון מ-IWI.
ארגנטינה ארגנטינה: הגליל ACE-22 נמצא בשימוש המשטרה הפדרלית הארגנטינאית.
פנמה פנמה: בשימוש משטרת הגבולות הלאומית.
הונדורס הונדורס: רובי ACE 21 נמצאים בשימוש צבא היבשה של הונדורס ובחיל האוויר ההונדורסי.
גואטמלה גואטמלה: 3,000 רובים מדגם ACE 31 בשימוש המשטרה האזרחית הלאומית.
האיטי האיטי: בשימוש המשטרה
אל סלוודור אל סלוודור
מקסיקו מקסיקו: בשימוש מספר יחידות משטרה.
הפיליפינים הפיליפינים: המשטרה הפדרלית הפיליפינית משתמשת בגליל ACE כנשק סטנדרטי. בנוסף הגליל ACE-21 בשימוש משטרת סאן חואן סיטי, והסוכנות למלחמה בסמים הפיליפינית משתמשת בגליל ACE-21 ובגליל ACE-22.
תאילנד תאילנד: בשימוש המשטרה המלכותית התאילנדית והצבא המלכותי התאילנדי.
וייטנאם וייטנאם: רובי ACE 31 ו-ACE 32 נכנסים לשימוש כנשק האישי של צבא וייטנאם במקום רובי הקלשניקוב, בנוסף הקימה IWI מפעל נשק גדול בווייטנאם לייצור הרובה.
צ'אד צ'אד
ניגריה ניגריה
חוף השנהב חוף השנהב
קמרון קמרון: בשימוש ה-BIR (כוח עילית של צבא קמרון).
דרום סודאן דרום סודאן: בשימוש הכוחות המזוינים הדרום סודנים.
אוקראינה אוקראינה: תחת הציון Fort 227, Fort 228, Fort 229.
הערות שוליים

↑  Galil Ace Rifle August 24, 2010 in Rifles by Steve Johnson
1 2  IWI Galil ACE Semi-Automatic Rifle by B. Gil Horman - American Rifleman - January 19, 2015
↑  Galil ACE 31, 32
↑  Galil ACE 52,53
↑  Defensa.com, El Ejército de Chile comienza a desplegar el nuevo fusil Galil ACE - Noticias Defensa defensa.com Chile, Defensa.com, ‏2014-09-24 (בספרדית)
גליל ACE 32
שוטרים קולומביאניים חמושים בגליל ACE 22
אי-הפללה

אי-הפללה (בלועזית: דה-קרימיניזציה; על פי האקדמיה ללשון: הסרת פליליות) היא מדיניות של התייחסות מקלה לעבירות פליליות מסוימות, בחוקים מסוימים, לפעמים גם בדיעבד, לפעמים בהיתרים מוסדרים.
אי-הפללה בשונה מלגליזציה בכך שהאיסור עודו קיים אך מדיניות האכיפה וההתייחסות המשפטית הן מקלות. בלגליזציה האיסור מבוטל והמעשה מותר על פי חוק.
המונח "אי-הפללה" הוטבע על ידי האנתרופולוגית ג'ניפר ג'יימס, לבטא את מטרות תנועות עובדי תעשיית המין: "הסרת חוקים שפגעו בזונות". זה התהליך ההפוך להפללה (אנ').
אי-הפללה בעולם

אי-הפללה משקפת שינויים חברתיים בתפיסות מוסריות. חברה עשויה לבוא למסקנה כי מעשה שנאסר אינו מזיק וכבר אינו צריך להביא להפללה, או כבר אינו צריך להיות מטופל על ידי מערכות המשפט הפלילי. דוגמאות של סוגיות שעברו שינוי בתפיסות על אודות פליליות המעשים לאורך זמן במגוון חברות ומדינות כוללים:
| --- | --- |
 הפלה מלאכותית  הנקה בציבור  החזקת סמים  המתת חסד  הימורים:  הומוסקסואליות  פוליגמיה.  זנות  עירום בציבור  גיל ההסכמה  שימוש בסטרואידים בספורט
במדינות פדרליות אי-הפללה של מעשה יכולה להיקבע על ידי גוף אחד של הממשל, ועדיין המעשה יכול להיות נתון לענישה בידי גוף אחר. לדוגמה, אחזקת סמים שאינה מביאה להפללה בידי גוף אחד, עשויה לגרור הטלת קנס כספי על ידי גוף אחר. זה שונה מלגליזציה, אשר מסירה את כל או כל ההיבטים הלא חוקיים מהמעשה, שלפני כן היה בלתי חוקי. יצוין, כי בעוד שנקבעה אי-הפללה לגבי כמה מעשים, כגון הומוסקסואליות, ניאוף וכדומה, גברה ההפללה על מעשים אחרים, הנוגעים ליחסי מין בתוך המשפחה, כגון, גילוי עריות.
אי-הפללה בישראל

בישראל בשנת 2018 אישרה הכנסת תיקון לחוק לפיו מי שייתפס עם כמות קטנה של קנאביס בשטח ציבורי יידרש לשלם קנס כספי, ורק לאחר שיחזור על ביצוע העבירה מספר פעמים יופנה להליך פלילי. התיקון לחוק אינו קובע אי-הפללה מלאה, אלא מעניק התייחסות מקלה וסלחנית יותר לצרכני קנאביס. עוד נקבע, כי המדיניות לא תוחל על קטינים, על חיילים, על אסירים או על מי שהורשע בעבירות מסוימות חמש שנים לפני כן.החל מ-1 באפריל 2022 חלה אי הפללה מלאה על צריכת קנאביס בידי בגירים למעט כוחות הביטחון ואסירים. המשמעות היא שלראשונה בישראל צריכת קנאביס אינה נחשבת פעילות פלילית ועישון קנאביס בציבור עלול לגרור קנס עד 1000 ש"ח ללא פתיחת הליך או תיק פלילי.
במקביל, בעניין צריכת זנות, אומצה בישראל מדיניות הפוכה, של הפללת צרכנים בחוק איסור צריכת זנות, שמטיל קנס על צריכת מעשי זנות והימצאות במקום המשמש למעשה זנות. עם זאת, העוסקות בתחום עצמן לא יופללו.
גם בישראל תחום הפוליגמיה, בייחוד בקרב האוכלוסייה הבדואית, הוא נושא שקיימת בו באופן בלתי רשמי אי-הפללה הלכה למעשה. הטענה היא כי למען שמירת המסורות החברתיות של הבדואים, יש לאפשר להם להינשא ליותר מאישה אחת, אך בגבולות המוסר הנורמטיבי של החברה הישראלית הדוגלת ביחסי שוויון בין נשים וגברים בהתאם לתפיסות מערביות. לפיכך, אף על פי ההחמרה באכיפת התופעה שהציגה בשנת 2017 שרת המשפטים דאז איילת שקד, בפועל המשטרה לא הפלילה משפחות בדואיות באורח חיים פוליגמי. זאת ועוד, ב-2018 אף אושר באופן רשמי היתר לנישואים שניים.
הערות שוליים

↑  הסרת פליליות במילון הדין הפלילי [משפט] (תשס"ו), באתר האקדמיה ללשון העברית
↑  M. G. גרנט, משחק הזונה (Verso/Jacobin, 2014), עמ'. 112
↑  "Forum focuses on polygamy woes". Deseret Morning News. 25 באפריל 2007. אורכב מ-המקור ב-2009-06-02. נבדק ב-2009-06-18. {{cite web}}:  (עזרה)
↑  "The Synthetic Necessary Truth Behind New Labour's Criminalisation of Incest". Social & Legal Studies. 23: 113–130. doi:10.1177/0964663913502068.
↑  עקיבא נוביק, הכנסת אישרה סופית: אי הפללה למשתמשים בקנאביס, באתר חדשות 13 (לשעבר ערוץ עשר), 19 ביולי 2018
↑  שי שקד, מדיניות אי הפללת משתמשי הקנאביס יוצאת לדרך, באתר דין – עורכי דין ומידע משפטי בישראל. ‏אפריל 2019
↑  דנה ירקצי‏, מבולבלים? גם אנחנו: המדינה נלחמת בפוליגמיה - אבל תאשר נישואים שניים, באתר וואלה, 3 ביולי 2018
| --- | --- |
בקרת זהויות :  NLI: 987007545611205171  BnF: cb12106859x (data)  LCCN: sh85036356
דורון שפר

ערך זה עוסק בכדורסלן. אם התכוונתם לשחקן התיאטרון והמוזיקאי, ראו .
| --- | --- |

 לידה:  12 במרץ 1972 (בן 52) רמת אפעל, ישראל 
 עמדה:  רכז, קלע 
 גובה:  1.95 מטרים
 מספר:  7,11,33
 מכללה:  אוניברסיטת קונטיקט (1993–1996)
 דראפט:  סיבוב שני, בחירה מספר 36, 1996 לוס אנג'לס קליפרס
 קבוצות כשחקן
    1990–1993   1993–1996   1996–2000   2003   2003–2005   2005–2006   2007–2008   2013–2014:  מועדון ספורט רמת אפעל   הפועל גבעתיים   הפועל גליל עליון   אוניברסיטת קונטיקט   מכבי תל אביב   מכבי תל אביב   הפועל ירושלים   הפועל תל אביב   הפועל גליל עליון   אליצור גבעתיים
 
דורון שפר, הפועל גליל עליון, 1993
דורון שפר, ינואר 2004
דורון דוד שפר (נולד ב-12 במרץ 1972 ברמת אפעל) הוא כדורסלן עבר ישראלי, ששיחק בעמדות הרכז והקלע.
קריירה

בצעירותו שיחק במועדון ספורט רמת אפעל ובהפועל גבעתיים. את הפריצה הגדולה עשה במדי הפועל גליל עליון בה שיחק בין השנים 1990–1993. בעונת 1992/1993 זכה שפר באליפות המדינה עם הפועל גליל עליון, הגיע עמה לחצי גמר גביע אירופה לקבוצות, ונבחר לשחקן העונה, לאחר תצוגות כדורסל מרשימות ובהן מספר משחקים שבהם קלע מעל ל-30 נקודות. הוביל את נבחרת העתודה למקום הרביעי באליפות אירופה והשתתפות באליפות העולם.
ב-1993 עבר לשחק באוניברסיטת קונטיקט בארצות הברית, שם זכה לכינוי החיבה "אייס-מן" (איש הקרח) בשל קור רוחו. הקבוצה זכתה שלוש שנים ברציפות באליפות ה"ביג-איסט". בעונתו הראשונה בה, זכה שפר בתואר "רוקי השנה של הביג-איסט", תוך כדי שהוא מקדים את חברו לקבוצה ריי אלן. ב-1996 היה לשחקן הישראלי הראשון שנבחר בדראפט ה-NBA. שפר נבחר על ידי קבוצת לוס אנג'לס קליפרס בסיבוב השני – בחירה מס' 36.
אף על פי שנבחר בדראפט לא חתם שפר על חוזה ועבר לשחק במכבי תל אביב. עם מכבי זכה שפר בארבע אליפויות, והיה לחלק מצמד הגארדים שכונה "קטשפר", יחד עם עודד קטש.
בשנת 2000 הודיע על פרישתו מעולם הכדורסל, שנים לאחר מכן התברר שסיבת הפרישה הייתה סרטן בה חלה וממנו החלים בהמשך הדרך. לאחר כשנתיים וחצי, מסע להודו ופנייה לכיוון רוחני, חזר למכבי תל אביב, אך לא זכה לדקות משחק רבות, ולא הגיע להישגים מרשימים.
ב-2003 עבר לשחק בהפועל ירושלים. מפגנים מרשימים של ריכוז משחק, קליעת נקודות ברגעים מכריעים וקבלת החלטות, הובילו את ירושלים לזכייה היסטורית בגביע יול"ב. בשנת 2004 המשיך שפר בירושלים, ואף מונה לקפטן, אך כמו יתר הקבוצה, לא זכה לשחזר את יכולתו מן העונה הקודמת.
ב-21 ביולי 2005 חתם לעונה אחת בהפועל תל אביב. באוקטובר באותה שנה הודיע, בפעם השנייה, על פרישתו מכדורסל.
ב-27 בדצמבר 2005 הודיע דורון שפר על חזרתו לכדורסל, לקבוצת הפועל תל אביב, וחתם על חוזה עד תום העונה. בנוסף להיותו שחקן, לקח על עצמו תפקיד של מנהל טכני בהנהלה. במסגרת התפקיד הצהיר כי יפעל לגיוס משקיעים, ולפתרון המשבר שנוצר בין האוהדים להנהלה, בין היתר בשל החלטת העירייה להרוס את אולם אוסישקין. כעבור זמן קצר חזר בו, והחליט לפרוש מעולם הכדורסל – בפעם השלישית.
לאחר פרישתו מעולם הכדורסל החל בתהליך חזרה בתשובה ולמד בישיבת "אשרי האיש" בשכונת בית וגן בירושלים. שם למד בין השאר עם הרב מאיר אליהו כשגם הוא חזר בתשובה. ב-30 ביולי 2007 הודיע דורון שפר על חזרה נוספת אל הכדורסל המקצועני כאשר חתם על חוזה לעונה בקבוצת הפועל גליל עליון.
את עונת 2008–2009 היה אמור שפר להתחיל במדי קבוצת הפועל צפת מליגה א', אך החליט, מסיבות אישיות, לא לפתוח את העונה ובכך לחתום את הגולל על הקריירה שלו.
במשך 3 שנים, מעונת 2009/10 עד סוף עונת 2011/12, אימן שפר קבוצת כדורסל לנוער בכפר ורדים.
בדצמבר 2013 שב שפר לשחק כדורסל בקבוצת אליצור גבעתיים מליגה ב'. בשנת 2014 פרש באופן סופי.
תארים > קבוצתיים

אליפות המדינה (1): 1992/1993
אליפות ה"ביג-איסט" (3): 1995/1996 - 1993/1994 (שיא רציפות קבוצתי)
אליפויות המדינה (4): 1999/2000 - 1996/1997 .
גביע יול"ב (1): 2003/2004.
תארים > אישיים

חמישיית העונה : 1992/1993, 1997/1998
"רוקי השנה של הביג-איסט" (בעונתו הראשונה באוניברסיטת קונטיקט).
חיים אישיים

שפר היה נשוי לבמאית הטלוויזיה רוני קיי ולשניים בת משותפת. כשחזר בתשובה נישא שפר שוב ולו ארבעה ילדים נוספים מאשתו השנייה, טליה. שפר מתגורר במושב אמירים בצפון.
בשנת 2013 הוציא לאור ספר אוטוביוגרפי בשם "דורון שפר – עָנָנִי". בנוסף הקים יחד עם אשתו את "מרכז היולי" בביתם שבמושב אמירים, שמטרתו הדרכה, אימון וליווי ולרכוש תובנות עצות וכלים כדי לעבור תהליך שמטרתו להוביל לחיים בריאים, שמחים ומאוזנים יותר. בשנת 2017 יצא לאור ספר נוסף פרי עטו בשם "משחק החיים".
הערות שוליים

1 2  דורון שפר באתר UCONN Hoop Legends
↑  נדב צנציפר, דורון שפר: "כשהתברר שיש לי גידול, יצאתי למחנה האימונים של חיי", באתר ynet, 29 במרץ 2023
↑  שחקן הכדורסל לשעבר דורון שפר: "גילו לי גידול ממאיר", באתר www.tv2000.co.il, ‏2024-10-10
↑  ברק חקלאי, בגיל 41: קאמבק נוסף לדורון שפר, באתר ynet, 28 בדצמבר 2013
↑  https://basket.co.il/player.asp?PlayerId=8769 נתונים מהאתר הרשמי- מנהלת הליגה לכדורסל
↑  אבי גרפינקל, ‏ארוך וקולע: אז איך הספר החדש של דורון שפר?, באתר ‏מאקו‏, 22 באפריל 2013
| ‏‏נבחרת ישראל‏ - אליפות אירופה בכדורסל 1993 (מקום שלושה עשר) |
| --- | --- | --- |
|  1 הנפלד •  2 פליישר •  3 אלימלך •  4 בארמור •  5 אמסלם •  6 גורדון •  7 שטיינהאור •  ‏8‏ ‏שפר‏‏  •‏ 9 ג'מצ'י • 10 כץ • 11 ארדיטי • 12 דניאל • מאמן: שרף  |  1 הנפלד •  2 פליישר •  3 אלימלך •  4 בארמור •  5 אמסלם •  6 גורדון •  7 שטיינהאור •  ‏8‏ ‏שפר‏‏  •‏ 9 ג'מצ'י • 10 כץ • 11 ארדיטי • 12 דניאל • מאמן: שרף  | ישראל |
| ‏‏נבחרת ישראל‏ - אליפות אירופה בכדורסל 1995 (מקום תשיעי) |
| --- | --- | --- |
|  1 הנפלד •  2 פליישר •  3 גודס •  4 ליף •  5 כהן •  6 גורדון •  7 מוכתרי •  ‏8‏ ‏שפר‏‏  •‏ 9 ג'מצ'י • 10 בלול • 11 ארדיטי • 12 דניאל • מאמן: שרף  |  1 הנפלד •  2 פליישר •  3 גודס •  4 ליף •  5 כהן •  6 גורדון •  7 מוכתרי •  ‏8‏ ‏שפר‏‏  •‏ 9 ג'מצ'י • 10 בלול • 11 ארדיטי • 12 דניאל • מאמן: שרף  | ישראל |
| ‏‏נבחרת ישראל‏ - אליפות אירופה בכדורסל 1997 (מקום תשיעי) |
| --- | --- | --- |
|  1 הנפלד •  2 ארדיטי •  3 תורג'מן •  4 מוכתרי •  5 ברנסלי •  6 אהרוני •  7 קטש •  ‏8‏ ‏שפר‏‏  •‏ 9 שלף • 10 כהן-מינץ • 11 שטיינהאור • 12 פליישר • מאמן: שרף  |  1 הנפלד •  2 ארדיטי •  3 תורג'מן •  4 מוכתרי •  5 ברנסלי •  6 אהרוני •  7 קטש •  ‏8‏ ‏שפר‏‏  •‏ 9 שלף • 10 כהן-מינץ • 11 שטיינהאור • 12 פליישר • מאמן: שרף  | ישראל |
| ‏‏נבחרת ישראל‏ - אליפות אירופה בכדורסל 1999 (מקום תשיעי) |
| --- | --- | --- |
|  1 הנפלד •  2 דניאל •  3 גודס •  4 תורג'מן •  5 אמסלם •  6 טפירו •  7 קטש •  ‏8‏ ‏שפר‏‏  •‏ 9 שלף • 10 כהן-מינץ • 11 שטיינהאור • 12 ספר • מאמן: קצורין  |  1 הנפלד •  2 דניאל •  3 גודס •  4 תורג'מן •  5 אמסלם •  6 טפירו •  7 קטש •  ‏8‏ ‏שפר‏‏  •‏ 9 שלף • 10 כהן-מינץ • 11 שטיינהאור • 12 ספר • מאמן: קצורין  | ישראל |
| --- | --- |
בקרת זהויות :  NLI: 987007465342705171  ISNI: 0000 0004 2013 7864  LCCN: no2013118904  VIAF: 305374687   WorldCat (עם VIAF): 305374687
2021 ברוסיה

| 0 | 1 | 2 | 3 |
| --- | --- | --- | --- |
| «««  2020   2019  2018 |  דגל רוסיה | 2021  ברוסיה |  »»»  2022   2023   2024 |
כל ערכי השנים ברוסיה • אירועים בולטים בעולם ב-2021 פורטל רוסיה • לוח שנה של שנת 2021
מגפת הקורונה ברוסיה: למעלה מ-190 מיליון בדיקות, 9,801,613 נדבקים, 8,502,406 הבריאו, 281,278 מקרי מוות, נכון ל־5 בדצמבר 2021. (מקור: StopCoronavirus.RF)
לוגו ראשוני של אליפות אירופה בכדורגל ה-16 במספר, שרוסיה אירחה במסגרתו מספר משחקים, כולל משחק בשלב הבתים וברבע הגמר.
2021 ברוסיה היא השנה בה הפדרציה הרוסית ציינה 30 שנים להקמתה. שנת 2021 הוכרזה כשנת המדע והטכנולוגיה ברוסיה.
הנהגה

נשיא המדינה – ולדימיר פוטין
ראש הממשלה – מיכאיל מישוסטין
יושב ראש הדומה – ויאצ'סלב וולודין
יושבת ראש מועצת הפדרציה – ולנטינה מטוויינקו